CELEX: 32015R1832
Language: sl
Date: 2015-10-12 00:00:00
Title: Uredba Komisije (EU) 2015/1832 z dne 12. oktobra 2015 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe eritritola (E 968) kot ojačevalca arome v aromatiziranih pijačah z zmanjšano energijsko vrednostjo ali brez dodanega sladkorja (Besedilo velja za EGP)

13.10.2015   
            
            
               SL
            
            
               Uradni list Evropske unije
            
            
               L 266/27
            
         UREDBA KOMISIJE (EU) 2015/1832
   z dne 12. oktobra 2015
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe eritritola (E 968) kot ojačevalca arome v aromatiziranih pijačah z zmanjšano energijsko vrednostjo ali brez dodanega sladkorja
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Dne 28. maja 2014 je bil vložen zahtevek za odobritev uporabe eritritola (E 968) kot ojačevalca arome v aromatiziranih pijačah kategorije živil 14.1.4 iz Priloge II k Uredbi (ES) št. 1333/2008. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               Uporaba eritritola (E 968) se zahteva z namenom izboljšanja okusa in občutka v ustih pijač z zmanjšano energijsko vrednostjo in pijač brez dodanega sladkorja, in sicer tako, da bi imele podoben okus kot podobni sladkani proizvodi. Eritritol v majhnih količinah deluje kot ojačevalec arome ter prispeva k zmanjšanju neželenih okusov in dolgotrajnega okusa po sladkem, povezanih z uporabo zelo intenzivnih sladil v teh pijačah. Korist za potrošnike bi bila torej razpoložljivost pijač z zmanjšano energijsko vrednostjo ali brez dodanega sladkorja boljšega okusa.
            
         
               (5)
            
            
               Znanstveni odbor za hrano je leta 2003 ugotovil, da je eritritol (E 968) varen za uporabo v živilih. Odobritev eritritola (E 968) s strani Unije še ne vključuje njegove uporabe v pijačah, ker je bilo v mnenju Znanstvenega odbora za hrano navedeno, da se pri zaužitju eritritola v pijačah lahko preseže prag, po katerem lahko deluje odvajalno, zlasti pri mladih potrošnikih.
            
         
               (6)
            
            
               Evropska agencija za varnost hrane (v nadaljnjem besedilu: Agencija) je 12. februarja 2015 izdala mnenje (3) o varnosti predlagane razširitve uporabe eritritola (E 968) kot aditiva za živila. Ugotovila je, da akutno enkratno zaužitje eritritola prek brezalkoholnih pijač z vsebnostjo največ 1,6 % ne bi vzbujalo pomislekov glede odvajalnega učinka. Ugotovitev Agencije temelji na podatkih, ki zajemajo oceno izpostavljenosti ob upoštevanju predlagane najvišje vsebnosti eritritola v brezalkoholnih pijačah, ki znaša 1,6 %, njegove pretekle uporabe, njegovih absorpcijskih značilnosti in pomanjkanja ugotovitev o škodljivih učinkih, vključno z odvajalnim učinkom, po izpostavljenosti tej snovi.
            
         
               (7)
            
            
               Zato je primerno odobriti uporabo eritritola (E 968) kot ojačevalca arome v aromatiziranih pijačah kategorije živil 14.1.4 iz Priloge II k Uredbi (ES) št. 1333/2008 z najvišjo vsebnostjo 1,6 %.
            
         
               (8)
            
            
               Uredbo (ES) št. 1333/2008 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  EFSA Journal 2015;13(3):4033.
   
      PRILOGA
      Del E Priloge II k Uredbi (ES) št. 1333/2008 se spremeni:
      
                  (a)
               
               
                  v kategoriji živil 14.1.4: „Aromatizirane pijače“ se spremeni vnos za skupino I, aditivi:
                  
                               
                           
                           
                              „skupina I
                           
                           
                              aditivi
                           
                           
                               
                           
                           
                               
                           
                           
                              E 420, E 421, E 953, E 965, E 966 in E 967 se ne smejo uporabljati
                              E 968 se ne sme uporabljati, razen če je v tej kategoriji živil izrecno določeno drugače“
                           
                        
            
                  (b)
               
               
                  v kategoriji živil 14.1.4: „Aromatizirane pijače“ se za vnosom za E 962 vstavi naslednji vnos:
                  
                               
                           
                           
                              „E 968
                           
                           
                              eritritol
                           
                           
                              16 000
                           
                           
                               
                           
                           
                              samo pijače z zmanjšano energijsko vrednostjo ali brez dodanega sladkorja, samo kot ojačevalec arome“